b'\n_START_ARTICLE_\nFreden i Campo Formio\n_START_PARAGRAPH_\nFreden i Campo Formio ble undertegnet 18. oktober 1797 (27 Vend\xc3\xa9miaire, \xc3\xa5r VI) i  Italia av Napoleon Bonaparte og grev Philipp von Cobenzl som representanter for henholdsvis det revolusjon\xc3\xa6re Frankrike og Habsburgmonarkiet. Frankrike fikk De \xc3\xb8sterrikske Nederlandene, \xc3\xb8yer i Middelhavet, blant de Korfu, omr\xc3\xa5der i Italia og anerkjennelse av fransk annektering av land frem til Rhinen. Habsburgmonarkiet m\xc3\xa5tte i tillegg godta opprettelsen av flere franskvennlige republikker i Italia som Den cisalpinske republikk og Den liguriske republikken._NEWLINE_Traktaten markerte den seierrike avslutningen p\xc3\xa5 Napoleons felttog i Italia, den f\xc3\xb8rste koalisjonens sammenbrudd og slutten p\xc3\xa5 den f\xc3\xb8rste fasen av de franske revolusjonskrigene. Med \xc3\x98sterrike beseiret hadde Frankrike kun Storbritannia igjen som motstander.'